Mange tenker først og fremst på jazz når man snakker om musikk og improvisasjon, men improvisasjoner er typisk også for bluegrass. Stort sett alle sjangere kjenner begrepet. Selv Mozart improviserte på sin tid, og man hadde ofte improvisasjonsdueller der man fikk en melodi fra salen og improviserte med utgangspunkt i denne melodien. Innen jazz heter det allikevel at «en god improvisasjon er nøye innstudert». Det man i jazz hører som en improvisasjon kan altså være nøye innøvd og ha blitt til gjennom improvisasjon, og til slutt utviklet seg til noe musikeren er fornøyd med. Jazzimprovisasjon kan ofte være variasjoner over et tema mer enn helt spontane toner.